મહેસાણા પાલીકાનાં પ્રમુખ ઘનશ્યામ સોલંકી દ્વારા આજ રોજ સાધારણ સભા બોલાવવામાં આવી છે. આ સાધારણ સભામાં ૭૨ જેટલી દરખાસ્તોની સાથે વિવિધ કમિટીઓનાં ચેરમેનો અને સભ્યોની વરણી પણ કરવામાં આવનાર છે. કારોબારી કમિટી અને ટીપી કમિટી જેવી મહત્વની કમિટીઓનાં ચેરમેનપદ મેળવવા માટે કોંગ્રેસનાં નગરસેવકોએ લોબીંગ શરૂ કરતા સભ્યોનાં અસંતોષને ખાળવા માટે ગત ૨૬ ઓક્ટોબરનાં રોજ શહેર કોંગ્રેસ પ્રમુખ ભૌતિક ભટ્ટ દ્વારા સરકીટ હાઉસમાં બેઠક બોલાવી હતી.આ બેઠકમાં કમિટીઓનાં ચેરમેનપદને લઈને ખાસ ચર્ચા નહી થતાં બાદમાં કોંગ્રેસી નગરસેવકોનાં ત્રણ જૂથ બની ગયા હતા.આ ત્રણેય ગૃપોએ અલગ-અલગ બેઠકો કરીને કારોબારી તેમજ ટીપી કમિટીનું ચેરમેનપદ મેળવવા માટે પક્ષનાં નેતાઓ પર રીતસરનું દબાણ શરૂ કર્યુ હતું.